open-index/open-wikipedia-markdown huggingface dataset:
Giganten (film fra 1956)

***Giganten*** (originaltittel: ***Giant***) er en amerikansk dramafilm fra 1956, regissert av George Stevens.

Filmen fikk Oscar for beste regi, og var James Deans siste film.

## Handling
En velstående ranch-eier Jordan "Bick" Benedict Jr. fra Texas reiser til Maryland for å kjøpe en ny hest. Der møter han Leslie Lynnton, som avslutter sitt forhold til en britisk diplomat, Sir David Karfrey, for å gifte seg med Bick. De vender deretter tilbake til Texas for å starte livet sammen ved Bick-familiens ranch. Leslie møter snart Jett Rink, en lokal alt-mulig mann, og Jett blir raskt forelsket i henne. Leslie oppdager snart at de lokale meksikanske arbeidernes leve-vilkår er forferdelige. Etter å ha tatt seg av et av de meksikanske barna, Angel Obregon II, presser hun Bick til å forbedre leve-tilstanden deres.

Når hun rir på Leslies elskede hest, War Winds, blir Bicks søster Luz kastet av hesten og drept. Jett arver deretter ett lite område på Benedict-ranchen etter henne. Bick, som forakter Jett, forsøker å kjøpe jorden tilbake - men Jett nekter å selge. I løpet av de neste 10 årene får Leslie og Bick tvillinger, Jordan III ("Jordy") og Judy, og de får senere datteren Luz II. Jett oppdager olje-forekomster på området sitt. Deretter kjører han til Benedict-huset, dekket av råolje, for å kunngjøre for Benedict-familien at han snart kommer til å bli mye rikere enn dem. Jetts oljeboring-selskap blomstrer, og han prøver å overtale Bick til å la ham bore etter olje på Bick-ranchen.

## Medvirkende
* Elizabeth Taylor som Leslie Lynnton Benedict
* Rock Hudson som Jordan «Bick» Benedict jr.
* James Dean som Jett Rink
* Carroll Baker som Luz Benedict II
* Jane Withers som Vashti Snythe
* Chill Wills som onkel Bawley
* Mercedes McCambridge som Luz Benedict
* Dennis Hopper som Jordan Benedict III
* Sal Mineo som Angel Obregon II
* Rod Taylor som sir David Karfrey
* Earl Holliman som «Bob» Dace
* Paul Fix som dr. Horace Lynnton
* Judith Evelyn som fru Nancy Lynnton
* Fran Bennett som Judy Benedict
* Elsa Cárdenas som Juana Guerra Benedict
* Nick Adams som Jett Rink (stemme)
* Dan White som lastebilsjåfør
* Monte Hale som Bale Clinch
* Max Terhune som dr. Walker

## Referanser


## Eksterne lenker
*
«Emden»

«**Emden**» var en lett tysk krysser som ble bygget under Weimar-republikken.

«Emden» deltok i  Operation Weserübung, invasjonen av Norge 9. april 1940. Skipet hadde en toppfart på 29 knop og en besetning på 630 mann. Hun var del av *5 Kriegsschiffgruppe*, hvis oppgave var å ta Oslo. Gruppens flaggskip, den tunge krysseren «Blücher» ble senket ved Drøbak av Oscarsborg festning  idet skipsgruppen forsøkte å komme inn til Oslo havn for å landsette tropper. Etter tapet av «Blücher» ga «Emden» og den tunge krysseren «Lützow» opp å ta seg gjennom Drøbaksundet og landsatte sine tropper lenger ute i fjorden.

«Emden» var det tredje tyske skipet med dette navnet. Hun var også det første skipet som ble bygget etter første verdenskrig. Hun ble sterkt skadet 9. eller 10. april 1945 i Kiel etter bombeangrep og ble hugget etter andre verdenskrig.

## Skipssjefer
*Kapitän zur See Richard Foerster – 15. oktober 1925 – 23. september 1928
*Fregattenkapitän / KzS Lothar von Arnauld de la Perière – 23. september 1928 – 11. oktober 1930 (forfremmet til KzS 1. oktober 1930.)
*FK / KzS Robert Witthoeft-Emden – 11. oktober 1930 – 22. mars 1932 (forfremmet til KzS 1. april 1931.)
*FK / KzS Werner Grassmann – 22. mars 1932 – 1. april 1933 (forfremmet til KzS 1. juli 1933.)
*REFIT – 1. april 1933 – 29. september 1934
*FK Karl Dönitz – 29. september 1934 – 21. september 1935
*KzS Johannes Bachmann – 21. september 1935 – 25. august 1936
*KzS Walter Georg Lohmann – 25. august 1936 – 20. juni 1937
*KzS Bernard Liebetanz – 20. juni 1937 – 30. juli 1937
*FK / KzS Leopold Burkner – 30. juli 1937 – 15. juni 1938 
*KzS Paul Wever – 15. juni 1938 – 5. mai 1939
*KzS Werner Lange – 5. mai 1939 – 26. august 1940
*KzS Hans Mirow – 26. august 1940 – 19. juli 1942
*KzS Friedrich Traugott Schmitt – 19. juli 1942 – 9. september 1943
*KzS Hans Hengist – 9. september 1943 – 1. mars 1944
*FK / KzS Hans-Eberhard Meisner – 1. mars 1944 – januar 1945 
*KzS Wolfgang Kahler – januar 1945 – mars 1945
*FK Wickmann – april 1945 – 3. mai 1945

## Referanser
Bydel St.Hanshaugen-Ullevål (1988–2003)

**St.Hanshaugen-Ullevål** var en administrativ enhet i Oslo i henhold til den bydelsinndelinga som gjaldt i perioden 1988-2003. Den gikk fra St. Olavs kirke og strakte seg mellom Pilestredet/Suhms gate og Maridalsveien/Uelands gate ut til Ring 3. Arealet var på 4,9 kvadratkilometer, og folketallet var ved århundreskiftet på rundt 28000.

Bydelens logo var et stilisert bybilde med tårnet på St. Hanshaugen og tårnet ved inngangen til Ullevål sykehus.

Ved bydelsreformen i 2004 gikk Blindern, Ullevål hageby og området mot Tåsen til Bydel Nordre Aker. Resten av bydelen gikk til den nye Bydel St. Hanshaugen.
Hr. Ms. «De Ruyter»

Flere nederlandske skip har hatt navnet «**De Ruyter**»:

* De Ruyter (1665), en nederlandsk yacht med 18 kanoner.
* De Ruyter (1778), et nederlandsk linjeskip.
* De Ruyter (1804), et nederlandsk linjeskip.
* De Ruyter (1808), et nederlandsk linjeskip første klasse.
* De Ruyter (1831), et nederlandsk linjeskip andre klasse.
* Zr. Ms. «De Ruyter» (1876), et nederlandsk damp-/seilskip første klasse.
* Zr. Ms. «De Ruyter» (1880), et nederlandsk damp-/seilskip første klasse.
* Hr. Ms. «De Ruyter» (1901), et nederlandsk panserskip.
* Hr. Ms. «De Ruyter» (1928) (i 1934 omdøpt til Hr. Ms. Van Ghent), en nederlandsk torpedobåtjager av Admiralenklassen.
* Hr. Ms. «De Ruyter» (1936) et nederlandsk lett krysser av De Ruyterklassen.
* Hr. Ms. «De Ruyter» (1953) et nederlandsk lett krysser av De Ruyterklassen.
* Hr. Ms. «De Ruyter» (1976) en nederlandsk fregatt av Trompklassen.
* Hr. Ms. «De Ruyter» (2004) en nederlandsk fregatt av De Zeven Provinciënklassen.
Odd Johan Stalheim

**Odd Johan Stalheim** (født 26. juni 1920, død 3. september 1943) var en av de 515 sjøfolkene fra Bergen som ofret live sitt under andre verdenskrig, som motormann på skipet «India MT». India ble senket av en tysk raider utenfor Påskeøya. Skipet var lastet med bensin og alle om bord omkom i et flammehav. Skipet var på reise fra Sør-Amerika til Sydney.

Han var en av syv søsken.

## Referanser
Scolitantides

***Scolitantides*** er en slekt av blåvingene. De er sommerfugler i gruppen glansvinger. Nå er det vanlig å bære regne med én art i slekten, klippeblåvinge (*Scolitantides orion*), som deles i en del underarter. Denne finnes også i Norge, men er sjelden og truet.

## Utseende
*Scolitantides* er en gruppe med små blåvinger med kraftig tegning (mønster) på undersiden av vingene. Fasettøynene er nakne og mangler fine hår mellom fasettene, slik som hos flere andre blåvinger.

## Levevis
Larvene lever på planter i leppeblomstfamilien (Lamiaceae) og bergknappfamilien (Crassulaceae).

## Utbredelse

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Gruppen Polyommatini
******** Slekten ***Scolitantides*** Hübner, 1819
********* Klippeblåvinge, *[[Scolitantides orion]]* (Pallas, 1771). Underarter:
********** *Scolitantides orion orion* – Sørøst-Europa
********** *Scolitantides orion jezoensis* (Matsumura, 1919) – østlige Sibir
********** *Scolitantides orion johanseni* (Wnukowsky, 1934) – Kina og Altaj
********** *Scolitantides orion larina* – Frankrike: Alpene og Korsika, Nord-Italia til Hellas
********** *Scolitantides orion parvula* – Spania og Frankrike
********** *Scolitantides orion ultraornata* (Verity) – Skandinavia

## Navnet
Det latinske navnet *Scolitantides* har et usikkert opphav. Det kan stamme fra gresk *scolios* betyr *kroket*, eller *scolos* betyr *tagg*.

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

## Eksterne lenker
* 
* Moths and Butterflies of Europe and North Africa - flott bildesamling.
* Brower, Andrew V. Z. 2007. [''Scolitantides'' i The Tree of Life Web Project, http://tolweb.org/ http://tolweb.org 
* www.funet.fi – ''Scolitantides''
Michael Ball

**Michael Ball** er navnet til flere personer:

*Michael Ball (komponist) – f. 1946, engelsk komponist
*Michael Ball (sanger) – sanger, artist og skuespiller
*Michael Ball (fotballspiller) – engelsk fotballspiller
Hr. Ms. «De Ruyter» (1936)

**Hr. Ms.** «**De Ruyter**» var en lett krysser i den nederlandske Koninklijke Marine. Skipet var oppkalt etter den nederlandske sjøhelten Michiel de Ruyter.

«De Ruyter» ble påbegynt i 1933 ved Wilton Fijenoord-verftet i Schiedam og ble satt i aktiv tjeneste den 3. oktober 1936, under kommando av kaptein A. C. van der Sande Lacoste.

Under andre verdenskrig deltok «De Ruyter» under flere slag i Stillehavet. Skipet ble lettere skadet under slaget i Makassarstredet i februar 1942, men kunne likevel delta i slaget i Badungstredet senere samme måned.

Under slaget i Javahavet i slutten av februar 1942 var «De Ruyter» flaggskipet til kontreadmiral Karel Doorman. Utenfor Java ble «De Ruyter» overrasket av de japanske krysserne «Nachi» og «Haguro». Japanerne fikk inn en fulltreffer med en torpedo, og «De Ruyter» gikk ned med 345 mann, inkludert Doorman.
Útica

**Útica** er en landsby i Cundinamarca, en provins i Colombia. Byen ligger omtrent 127 kilometer fra Bogotá.

Innbyggerne i Útica er ofte ofre for flom på grunn av det store regnfallet i Andesfjellene som får elva Rio Negro til å flyte over.
Michael Ball (fotballspiller)

**Michael Ball** (født 2. oktober 1979 i Liverpool) er en engelsk fotballspiller som for øyeblikket er kontraksløs etter sist å ha spilt for Leicester City FC frem til mai 2012. Micheal Ball spiller som venstre forsvarsspiller.

Ball begynte sin profesjonelle karriere hos Everton hvor han deburerte som sytten-åring. I slutten av 2000/2001-sesongen gikk han til Rangers FC i Skottland. Samme året spilte han også en kamp for det  men har ikke spilt en kamp til siden det. I 2004/2005-sesongen gikk han til PSV Eindhoven.

Han returnerte til England som spiller for Manchester City FC i januar 2007. Kontrakten løp ut i juli 2009. Etter dette var han uten kontrakt frem til han signerte for Leicester i august 2011.

## Referanser


## Eksterne lenker
*
Bydel Grünerløkka-Sofienberg (1988–2003)

**Grünerløkka-Sofienberg** var en administrativ enhet i Oslo i henhold til den bydelsinndelinga som gjaldt i perioden 1988-2003. Den var grovt avgrensa av Maridalsveien/Møllergata, Sannergata/Christian Michelsens gate, Gjøvikbanen, Jens Bjelkes gate, Nybrua, Akerselva, Bernt Ankers gate/Brugata. Arealet var på 2,5 kvadratkilometer, og folketallet var ved århundreskiftet på rundt 27 000.

Ved bydelsreformen i 2004 blei bydelen i hovedsak med i nye Bydel Grünerløkka. Unntaket var en del kvartaler vest for Hausmanns gate, som gikk til Bydel St. Hanshaugen.

Bydelens logo var den samme som Bydel Grünerløkka har i dag, et stilisert bilde av Prinds Christian Augusts Minde.
Bjørn Fjørtoft

**Bjørn Fjørtoft** (født 17. mars 1928 i Oslo, død 8. februar 2015) var en norsk fotograf med lang bakgrunn som pressefotograf for Aftenposten.

Han er kanskje mest kjent for sitt bilde av den olympiske mesteren Hallgeir Brenden og Sophia Loren etter Brendens gull på 15 kilometeren under OL i italienske Cortina d'Ampezzo. i Italia. Det var Fjørtoft selv som spurte om den italienske divaen ville sitte seg på fanget til OL-mesteren.

Fjørtoft tok deler av sin utdannelse i Tyskland ved *Institut für Bildjournalismus* i München fra 1952&ndash;1954. Han ble ansatt i Morgenbladet fra 1954&ndash;1956, Billedbladet NÅ fra 1956&ndash;1958, Aftenposten fra 1958&ndash;1959, Billedjournalen fra 1959&ndash;1969 og returnerte til Aftenposten fra 1969.

## Referanser
Mladenovac

**Mladenovac** (serbisk: *Младеновац*) er en av de 17 bykommunene i Beograd by. Kommunen hadde 52&nbsp;450 innbyggere i 2002.

Navnet *Mladenovac* stammer fra det serbiske ordet «Mlad» som betyr «ung» på norsk. Kommunen har fått navnet etter en serbisk helt som het Mladen.

De fleste beboerne i Mladenovac arbeider i de store industrifabrikkene Keramika, Petar Drapi, Progres, Minel trafo, Elektrosumadija, Cobest og Makovica, som er blant de de største selskapene i Serbia.
## Eksterne lenker
*
Desmond Llewelyn

**Desmond Llewelyn** (1914–1999) var en walisisk skuespiller som ble kjent for sin rolle som oppfinneren «Q» i James Bond-filmene i tiden mellom 1963 og 1999. Han medvirket ikke i Bond-filmen *[[Å leve og la dø]]*, som hadde premiere i 1973. 

Han hadde også en mindre rolle i en filmatisering av William Shakespeares drama *[[Hamlet]]*.

Llewelyn døde i en bilulykke i nærheten av landsbyen Berwick i East Sussex. Ulykken skjedde under to uker etter premieren på *The World is Not Enough*. I begravelsen hans ble en av minnetalene holdt av Roger Moore, som hadde spilt mot Llewelyn i seks av sine sju Bond-filmer.

## Filmografi
* *Hamlet* (1936)
* *[[From Russia with Love (film)|From Russia With Love]]* (1963)
* *[[Goldfinger (film)|Goldfinger]]* (1964)
* *[[Operasjon Tordensky]]* (1965)
* *[[James Bond i Japan]]* (1967)
* *[[James Bond i hemmelig tjeneste]]* (1969)
* *[[Diamanter varer evig]]* (1971)
* *[[Mannen med den gyldne pistol]]* (1974)
* *[[Spionen som elsket meg]]* (1977)
* *[[Måneraketten]]* (1979)
* *[[Kun for dine øyne]]* (1982)
* *[[Octopussy]]* (1983)
* *[[Med døden i sikte]]* (1985)
* *[[I skuddlinjen]]* (1987)
* *[[Med rett til å drepe]]* (1989)
* *[[GoldenEye]]* (1995)
* *[[Tomorrow Never Dies]]* (1997)
* *[[The World Is Not Enough]]* (1999)

## Referanser


## Eksterne lenker
* Nektrolog hos Salon.com
* Desmond Llewelyn-nettsted
*
SMS «Graf Spee»

:*Må ikke forveksles med [[«Admiral Graf Spee» (1934)]]*

**SMS** «**Graf Spee**» var en slagkrysser tilhørende den tyske Kaiserliche Marine, oppkalt etter viseadmiral Maximilian von Spee.

«Graf Spee» ble påbegynt under første verdenskrig, i et skipsbyggingsprogram som forsøkte å minske britenes sjømilitære overmakt. «Graf Spee» var av Mackensen-klassen, men hadde større skyts enn SMS «Mackensen» for å matche Royal Navys slagkryssere HMS «Renown» og HMS «Repulse».

Krigen tok slutt før «Graf Spee» sto ferdig, og byggingen ble oppgitt den 17. november 1918. Skipet ble senere tauet fra verftet i Danzig til Kiel der det ble hugget opp fra 1921 til 1923.

## Se også
*«Admiral Graf Spee» (1934)
Bydel Sagene-Torshov (1988–2003)

**Sagene-Torshov** var en administrativ enhet i Oslo i henhold til den bydelsinndelinga som gjaldt i perioden 1988-2003. 

Ved bydelsreformen i 2004 blei den videreført som Bydel Sagene uten grenseendringer. Arealet er på 3,1 kvadratkilometer, og folketallet var ved århundreskiftet på rundt 28 000.

Bydelens logo var - da som nå - et stilisert bilde av fabrikk og skovlhjul på Glads mølle.
Palilula

**Palilula** (serbisk: *Палилула*) er en av 17 bykommuner i Beograd by. Kommunen hadde 155&nbsp;902 innbyggere i 2002. Bydelen er også en av de 10 bymessige deler av den serbiske hovedstaden, men omfatter også områder med forstadsbebyggelse. 

Kommunen Palilula har det største område av alle bydeler i Beograd.
Azanus

***Azanus*** er en slekt av blåvingene. De er sommerfugler i gruppen glansvinger.

## Utseende
Ganske små og spinkle blåvinger uten stjerter på bakvingene. Oversiden er blekt blåfiolett hos hannene, mer brunlig hos hunnene. Undersiden er lysbrun med hvite tverrstreker og noen runde, svarte flekker på bakvingen.

## Utbredelse
Slekten er utbredt i Afrika og det sørvestlige Asia. Den forekommer ikke i Europa, men to arter lever i Marokko og på Kanariøyene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea)
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** **blåvinger** (Polyommatini) 
****** slekt *Azanus* Moore, 1881
******* *[[Azanus isis]]* (Drury, 1773).
******* *[[Azanus jesous]]* (Guérin-Méneville, 1849) 
******* *[[Azanus mirza]]* (Plötz, 1880).
******* *[[Azanus moriqua]]* (Wallengren, 1857).
******* *[[Azanus natalensis]]* Trimen, 1887.
******* *[[Azanus sitalces]]* Mabille, 1899.
******* *[[Azanus soalalicus]]* Karsch, 1900.
******* *[[Azanus ubaldus]]* (Stoll, 1782) — finnes i Europa
******* *[[Azanus uranus]]* Butler, 1886.
******* *[[Azanus urios]]* Riley et Godfrey, 1921.

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
Cacyreus

* en europeisk art
** *[[Cacyreus marshalli]]*

***Cacyreus*** er en slekt av blåvingene. De er sommerfugler i gruppen glansvinger. 
## Utseende
Små til middelsstore blåvinger med en forholdsvis lang stjert ved bakvingens bakhjørne. Begge kjønn er brune på oversiden, og vingefrynsene langs ytterkanten er vekselvis svarte og mørkbrune. Undersiden er grå eller brunaktig med hvite tegninger og et mørkere tverrbånd, men gjerne uten svarte flekker.

## Levevis
Larvene lever på planter i slekten *[[Geranium]]* og *[[Pelargonium]]* (storkenebbfamilien). *[[Cacyreus marshalli]]* kan gjøre en del skade på prydplanter og er derfor gjerne regnet som en uønsket art i Europa. De voksne sommerfuglene besøker gjerne blomster.

## Utbredelse
Slekten er utbredt i Afrika. Den sørafrikanske arten *[[Cacyreus marshalli]]* ble ved et uhell innført til Spania og har etablert seg her, særlig på Balearene. Den er i spredning i Europa og har nå blitt registrert så langt nord som England.

## Systematisk inndeling

* Ordenen sommerfugler, Lepidoptera
** Gruppen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Gruppen Polyommatini
******** Slekten *Cacyreus* Butler, 1898
********* *[[Cacyreus audeoudi]]* Stempffer, 1936 – Guinea, Uganda, Kenya og Tanzania
********* *[[Cacyreus darius]]* (Mabille, 1877) – Madagaskar, Réunion og Mauritius
********* *[[Cacyreus dicksoni]]* Pennington, 1962 – Sør-Afrika
********* *[[Cacyreus ethiopicus]]* Tite, 1961 – nordlige Etiopia
********* *[[Cacyreus lingeus]]* (Stoll, [1782]) – hele Afrika sør for Sahara
********* *[[Cacyreus marshalli]]* Butler, 1897 – Sør-Afrika, innført til Spania
********* *[[Cacyreus niehburhi]]* Larsen, 1982
********* *[[Cacyreus palemon]]* (Stoll, [1782]) – Sør- og Øst-Afrika
********* *[[Cacyreus tespis]]* (Herbst, 1804) – Etiopia
********* *[[Cacyreus virilis]]* Stempffer, 1936 – Øst-Afrika
## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
Chilades

* en europeisk art
** *[[Chilades trochylus]]*

***Chilades*** er en slekt av blåvingene. De er sommerfugler i gruppen glansvinger. 
## Utseende
Stort sett bittesmå dagsommerfugler (*[[Chilades trochylus]]* er Europas minste dagsommerfugl). Oversiden er gjerne brunlig hos begge kjønn, med oransje flekker ved bakvingens bakkant. Undersiden er lyst gråbrun med svarte flekker.

## Levevis
Larvene kan lever på mange forskjellige slags planter. *[[Chilades pandava]]* fra Sørøst-Asia er uvanlig i og med at larvene lever på den primitive gruppen konglepalmer. Disse dyrkes gjerne som prydplanter i varme områder, og arten har spredt seg med disse og kan gjøre noe skade på dem.

## Utbredelse
*Chilades* omfatter grupper som er utbredt i Afrika sør for Sahara, i Sentral-Asia (med arten *[[Chilades trochylus]]* forekommende i det sørøstligste Europa) og fra India i vest til Ny-Guinea i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea)
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** blåvinger (Polyommatini)
****** slekt *Chilades* (Moore, 1881) – 21 arter i verden, 1 i Europa.
******* *[[Chilades boopis]]* (Fruhstorfer, 1897) 
******* *[[Chilades buruana]]* (Holland, 1900) 
******* *[[Chilades cleotas]]* (Guérin-Méneville, 1831) 
******* *[[Chilades mindora]]* (C. & R. Felder, 1865) 
******* *[[Chilades pandava]]* (Horsfield, 1829) 
******* *[[Chilades peripatria]]* Hsu, 1980 
******* *[[Chilades galba]]* (Lederer, 1855) 
******* *[[Chilades contracta]]* (Butler, 1880) 
******* *[[Chilades ella]]* (Butler, 1881) 
******* *[[Chilades alberta]]* (Butler, 1901) 
******* *[[Chilades naidina]]* (Butler, 1886) 
******* *[[Chilades eleusis]]* (Demaison, 1888) 
******* *[[Chilades elicola]]* (Strand, 1911) 
******* *[[Chilades lajus]]* (Stoll, 1780) 
******* *[[Chilades parrhasius]]* (Fabricius, 1793) 
******* *[[Chilades putli]]* (Kollar, 1844) 
******* *[[Chilades sanctithomae]]* (Sharpe, 1893) 
******* *[[Chilades serrula]]* (Mabille, 1890) 
******* *[[Chilades minuscula]]* (Aurivillius, 1909) 
******* *[[Chilades trochylus]]* (Freyer, 1845) – i Europa.
******* *[[Chilades yunnanensis]]* Watkins, 1927

## Kilder
* Chilades – http://www.nic.funet.fi/
* Fauna Europaea Web Service (2004) Fauna Europaea version 1.1, www.faunaeur.org .
* Butterflies of Malaysia – *Chilades pandava* http://www.learnaboutbutterflies.com/Malaysia%20-%20Chilades%20pandava.htm

## Eksterne lenker
* 
* Moths and Butterflies of Europe and North Africa - flott bildesamling.
Kato Zodia

**Zodia** er en by øst for Morphou i Nikosia-distriktet på Kypros. Byen ligger i den nordlige delen av Kypros som har vært okkupert av Tyrkia siden 15. august 1974. Zodia hadde omkring 8000 innbyggere på det tidspunkt invasjonen inntraff. Den såkalte *[[FNs buffersone på Kypros|grønne linje]]*, som *de facto* deler øya Kypros i to, går gjennom Zodia.

## Eksterne lenker
* Zodia på Scholares.net (engelsk)
Cyclyrius

***Cyclyrius*** er en slekt av blåvingene. De er sommerfugler i gruppen glansvinger. 
## Utseende
Middelsstore blåvinger uten stjert på bakvingen. Begge kjønn er blåfiolette på oversiden, hunnen gjerne med en gyllen glans. Undersiden av forvingen er brunoransje med brun ytterkant og noen brune flekker, bakvingen er gråbrun med et hvitt siksak-tverrbånd.

## Levevis
Disse somemrfuglene holder gjerne til i steinete busklandskap. Larvene kan finnes på mange ulike planter i erteblomstfamilien.

## Utbredelse
Slekten forekommer ikke i Europa, men *Cyclyrius webbianus* lever på Kanariøyene (La Gomera, Tenerife, La Palma og Gran Canaria). *Cyclyrius mandersi* lever bare på Mauritius, så slekten har en merkelig spredt utbredelse.

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Gruppen Polyommatini
******** Slekten *Cyclyrius* Butler, 1897
********* *[[Cyclyrius mandersi]]* Druce, 1907
********* *[[Cyclyrius webbianus]]* (Brullé, 1840)

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilder av ''Cyclyrius webbianus''
Udo Bölts

**Udo Bölts** (født 10. august 1966 i Südwestpfalz-distriktet i Tyskland) er en tidligere tysk proffsyklist. 
Bölts er en av de mest suksessfulle tyske landeveissyklistene de siste tiårene, og var kjent som en treningsvillig "fighter" som likte å gå i brudd. Telekoms tidligere manager Walter Godefroot beskrev ham med ordene "Die Bölts ist stärk, die geht niemals kapütt". ("Böltsen er sterk, han går aldri kaputt").  
Bölts ble profesjonell i 1989 i Team Stuttgart, og fulgte med da laget i slutten av 1991 gjennomgikk store endringer og skiftet navn til Team Telekom. 

Fra 1992 til 2003 fullførte han 12 strake utgaver av Tour de France, og er dermed den tyskeren med flest startede og fullførte Tourer. Han er også svært høyt på disse to listene dersom man tar med ryttere med andre nasjonaliteter òg. Hans beste sammenlagtplassering i Tour de France er 9.-plass fra 1994. Da Telekom vant Touren i 1996 og 97 var han en viktig hjelperytter, og i 97 ble han også lagt merke til for ordene "Quäl dich, du Sau!" (løst oversatt: tving deg videre, ditt svin!) som han ropte til Jan Ullrich i en kritsk fase mot slutten av rittet.

I 2003 byttet han lag til Team Gerolsteiner, i det som ble hans siste sesong før han la opp. Etter dette ble han en av sportsdirektørene i laget. Dette var en stilling han hadde frem til mai 2007. Da ble det klart at flere av T-Mobiles ryttere hadde brukt EPO på midten av 90-tallet, og 23. mai innrømmet Bölts at også han brukte EPO og veksthormoner i 1996 og 1997. Som en følge av dette gikk han av som sportsdirektør 24. mai.

Bölts' sterkeste prestasjoner er 9.-plassen i Touren i 1992, samt seieren i Dauphiné Libéré (1997), de tre tyske mesterskapene og seieren på en fjelletappe i Giro d’Italia. Han er den eneste tyskeren som har vunnet Dauphiné Libéré.

## Lag
* Team Stuttgart 1989-1991
* Team Telekom 1992-2002
* Team Gerolsteiner 2003

## Viktigste resultater
* Seier i Herald-Sun-Tour 
* Tysk mester i landeveisritt 1990  
* Etappeseier i Giro d’Italia 1992
* Etappeseier i Baskerland rundt 1992
* Seier i Rund um Köln 1994 
* 9.-plass sammenlagt i Tour de France 1994  
* Tysk mester i landeveisritt 1995 
* Seier i Classica San Sebastian 1996  
* Etappeseier i Sveits rundt
* Seier i Dauphiné Libéré 1997
* Seier i GP Gippingen 1997
* Etappeseier Bicicletta Vasca 1997
* 4.-plass i VM i landeveisritt 1997
* Seier i GP Wallonie 1998
* Tysk mester i landeveisritt 1999
* Etappeseier i  Deutschland Tour 2000
## Eksterne lenker
*
Leptotes

* en europeisk art
** *[[Leptotes pirithous]]*

***Leptotes*** er en slekt av blåvingene. De er sommerfugler i gruppen glansvinger.

## Utseende
Ganske små og spinkle blåvinger, vingene med korte, hårtynne stjerter bakerst. Oversiden hos hannene er litt blekt blåfiolett, hos hunnene mer brunlig. Undersiden er gråbrun med hvite tverrstreker, gjerne med to oransje og svarte øyeflekker ved bakhjørnet.

## Levevis
Larvene til mange arter lever på planter i slekten *Plumbago* (Plumbaginaceae) og ulike planter i erteblomstfamilien.

## Utbredelse
Slekten er hovedsakelig utbredt i Afrika og Sør-Amerika, men den vidt utbredte arten *L. pirithous* finnes også i Sør-Europa.

## Systematisk inndeling

* Ordenen sommerfugler, Lepidoptera
** Gruppen Ditrysia
*** Storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Blåvinger, Polyommatinae
******* Polyommatini
******** *Leptotes*-gruppen
********* Slekten *Leptotes* Scudder, 1876
********** **[[Afrotropis]]ke arter:**
*********** *[[Leptotes adamsoni]]* Collins & Larsen, 1991 
*********** *[[Leptotes babaulti]]* (Stempffer, 1935)
*********** *[[Leptotes brevidentatus]]* (Tite, 1958) 
*********** *[[Leptotes casca]]* (Tite, 1958)
*********** *[[Leptotes cassioides]]* (Capronnier, 1889)
*********** *[[Leptotes jeanneli]]* (Stempffer, 1935)
*********** *[[Leptotes marginalis]]* Aurivillius, 1924 
*********** *[[Leptotes mayottensis]]* (Tite, 1958)
*********** *[[Leptotes pirithous]]* (Linnaeus, 1767)
*********** *[[Leptotes pulcher]]* (Murray, 1874) 
*********** *[[Leptotes rabenafer]]* (Mabille, 1877)
*********** *[[Leptotes socotranus]]* (Ogilvie-Grant, 1899)
*********** *[[Leptotes terrenus]]* (Joicey & Talbot, 1926)
********** **[[Neotropis]]ke arter:**
*********** *[[Leptotes andicola]]* (Godman & Salvin, 1891)
*********** *[[Leptotes bathyllos]]* Dyar, 1913
*********** *[[Leptotes callanga]]* (Dyar, 1913)
*********** *[[Leptotes cassius]]* (Cramer, 1775)
*********** *[[Leptotes delalande]]* Bálint & Johnson, 1995
*********** *[[Leptotes lamasi]]* Bálint & Johnson, 1995
*********** *[[Leptotes marina]]* (Reakirt, 1868)
*********** *[[Leptotes parrhasioides]]* (Wallengren, 1860) 
*********** *[[Leptotes perkinsae]]* Kaye, 1931
*********** *[[Leptotes trigemmatus]]* (Butler, 1881)
********** usikker plassering
*********** *[[Leptotes plinius]]* (Fabricius, 1793)

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
* Brower, Andrew V. Z. 2007. [''Leptotes'' i The Tree of Life Web Project, http://tolweb.org/ http://tolweb.org 
* www.funet.fi – ''Leptotes''
Praephilotes

***Praephilotes*** er en slekt av blåvingene. De er sommerfugler i gruppen glansvinger. Slekten omfatter bare én kjent art, *Praephilotes anthracias*.

## Utseende
En ganske liten (vingespenn ca. 25 millimeter) og spinkel blåvinge uten stjerter på bakvingene. Oversiden er mørkbrun med noen blåfiolette skjell. Undersiden er brun med hvitkantede, svarte flekker.

## Levevis
Larvene lever på blomstene av planter i slekten *Calligonum* (syrefamilien).
Denne arten lever i ørkenområder.

## Utbredelse
Arten er utbredt i Sentral-Asia.

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Gruppen Polyommatini
******** Slekten *Praephilotes* Forster, 1938 – bare én art:
********* *[[Praephilotes anthracias]]* (Christoph, 1877)

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
* Brower, Andrew V. Z. 2007. [''Praephilotes'' i The Tree of Life Web Project, http://tolweb.org/ http://tolweb.org 
* www.funet.fi – ''Praephilotes''
* Bilde av arten
Morfou

**Morfou**/**Güzelyurt** eller **Omorfo** (gresk: Μόρφου, tyrkisk Omorfo (før 1974) eller Güzelyurt etter 1974) er en by i den nordvestlige delen av Kypros. Morfou ble grunnlagt av spartanere som brakte med seg troen på Afrodite. Byen ble i middelalderen referert til som Morfou eller Theomorfou.

I byen finnes en av landets mange kirker dedikert til St. Mamas, som sies å ha levd som en eremitt i ei hule nær Morfou. Ifølge den lokale legenden levde han som en fattig eremitt, og da myndighetene forsøkte å kreve skatt av ham, lurte han seg unna dem. Soldater ble sendt ut for å ta ham til fange, men på vei tilbake til byen så han en løve som angrep et lam, rømte fra soldatene, redda lammet, hoppet opp på løvens rygg og klarte på det viset å komme seg til byen. Slik unngikk han beskattning.

Morfou var et nesten utelukkende gresk-kypriotisk samfunn. Ifølge befolkningsstatistikk fra 1960 var byen befolket av 6480 gresk-kyprioter, 123 tyrkisk-kyprioter og 32 maronitter.

Morfou ble tatt av tyrkisk militære under Tyrkias invasjon av Kypros i 1974. Resultatet ble at alle gresk-kyprioter ble beordret til å forlate sitt hjem og sine eiendeler og flytte til områder kontrollert av Republikken Kypros. Gresk-kypriotene forlot hjemmene sine og slo seg ned i forlatte områder. Siden den gang har tyrkiske myndigheter arbeidet hardt for å forbedre landbruket i området.

## Referanser


## Eksterne lenker
*
Pseudophilotes

* bare europeiske arter
** *[[Pseudophilotes abencerragus|P. abencerragus]]*
** *[[Pseudophilotes barbagiae|P. barbagiae]]*
** *[[Pseudophilotes bavius|P. bavius]]*
** *[[Pseudophilotes panoptes|P. panoptes]]*
** *[[Pseudophilotes vicrama|P. vicrama]]*

***Pseudophilotes*** er en slekt av blåvingene. De er sommerfugler i gruppen glansvinger.

## Utseende
Små til middelsstore blåvinger uten stjerter på bakvingene. Hannenes overside er blå med en smal, svart ytterkant, vingefrynsene er enten hvite eller vekselvis hvite og svarte. Noen arter har en kort, oransje kantstripe på bakvingen. Hunnenes overside er litt mer bunlig, men vanligvis også med et tydelig blåskjær. For de som har oransje stripe på bakvingen hos hannene, er denne mer tydelig hos hunnene. Undersiden er grå med hvitkantede, svarte flekker og eventuelt en oransje kantstripe på bakvingen.

## Levevis
Sommerfuglene lever på tørre og varme, gjerne steinete, åpne steder med rikelig med blomster. Larvene utvikler seg på ulike lave planter i leppeblomstfamilien, blant annet timian og salvie.

## Utbredelse
Slekten er utbredt over store deler av den palearktiske sone, med størst artsmangfold i Sør-Europa. *[[Pseudophilotes vicrama]]* har en litt østlig utbredelse i Europa som går nord til det sørlige Finland.

## Systematisk inndeling

* Ordenen sommerfugler, Lepidoptera
** Gruppen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Gruppen Polyommatini
******** Slekten ***Pseudophilotes*** Beuret, 1958
********* *[[Pseudophilotes abencerragus]]* (Pierret, 1837)
********* *[[Pseudophilotes barbagiae]]* De Prins & Poorten, 1982
********* *[[Pseudophilotes baton]]* (Bergstrasser, [1779])
********* *[[Pseudophilotes bavius]]* (Eversmann, 1832)
********* *[[Pseudophilotes panope]]* (Eversmann, 1851)
********* *[[Pseudophilotes panoptes]]* (Hübner, [1813])
********* *[[Pseudophilotes sinaicus]]* Nakamura, 1975
********* *[[Pseudophilotes vicrama]]* (Moore, 1865)

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
Tarucus

* bare europeiske arter
** *[[Tarucus balkanica|T. balkanica]]*
** *[[Tarucus theophrastus|T. theophrastus]]*

***Tarucus*** er en slekt av blåvingene. De er sommerfugler i gruppen glansvinger.

## Utseende
Små, spraglete blåvinger, bakvingen med en kort stjert. Hannenes overside er blå med en litt perlemorsaktig glans, hunnene er brunspraglete med enkelte blåskimrende felter. Undersiden er hvit med brune tverrstriper.

## Levevis
Larvene lever på ulike planter, men særlig på slekten *Zizyphus* (Rhamnaceae).
I alle fall noen av artene er knyttet til maur i slekten *[[Crematogaster]].*

## Utbredelse
Slekten er først og fremst utbredt i Afrika og det sørlige Asia, men to vidt utbredte arter forekommer også i Sør-Europa.

## Systematisk inndeling

* Ordenen sommerfugler, Lepidoptera
** Gruppen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien blåvinger, Polyommatinae
******* Stammen Polyommatini
******** Slekten *Tarucus* Moore, 1881
********* **[[Afrotropis]]ke arter:** (inkludert de som forekommer i Europa)
********** *[[Tarucus balkanicus]]* (Freyer, 1844)
********** *[[Tarucus bowkeri]]* (Trimen, 1883)
********** *[[Tarucus grammicus]]* (Grose-Smith & Kirby, 1893)
********** *[[Tarucus kiki]]* Larsen, 1976
********** *[[Tarucus kulala]]* Evans, 1955 
********** *[[Tarucus legrasi]]* Stempffer, 1944 
********** *[[Tarucus quadratus]]* Ogilvie-Grant, 1899
********** *[[Tarucus rosacea]]* (Austaut, 1885) 
********** *[[Tarucus sybaris]]* (Hopffer, 1855)
********** *[[Tarucus theophrastus]]* (Fabricius, 1793)
********** *[[Tarucus thespis]]* (Linnaeus, 1764)
********** *[[Tarucus ungemachi]]* Stempffer, 1944 
********* **Sørøstasiatiske arter:**
********** *[[Tarucus alteratus]]* Moore, 1882
********** *[[Tarucus ananda]]* (de Nicéville, 1884)
********** *[[Tarucus bengalensis]]* Bethune-Baker, 1918
********** *[[Tarucus callinara]]* Butler, 1886
********** *[[Tarucus clathratus]]* Holland, 1891
********** *[[Tarucus extricatus]]* Butler, 1886
********** *[[Tarucus fasciatus]]* (Röber, 1887)
********** *[[Tarucus fluvialis]]* Grose-Smith, 1895
********** *[[Tarucus indica]]* Evans, 1932
********** *[[Tarucus nara]]* (Kollar, 1848)
********** *[[Tarucus venosus]]* Moore, 1882
********** *[[Tarucus waterstradti]]* Druce, 1895

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Brower, Andrew V. Z. 2007. [''Tarucus'' i The Tree of Life Web Project, http://tolweb.org/ http://tolweb.org 
* www.funet.fi – ''Tarucus''

## Eksterne lenker
* 
* Moths and Butterflies of Europe and North Africa - flott bildesamling.
Peter and the Wolf

**Peter and the Wolf** er et band dannet av musikeren Red Hunter. Musikken deres består for det meste av sang og gitar. Red Hunter sier om sin produksjon av låter: «*Jeg bærer ei notisbok med meg hvor enn jeg går. Får jeg en idé, stopper jeg opp og skriver den ned uansett hvor jeg befinner meg, om det så er noe jeg tenker på, hører eller observerer. Det er av min høyeste prioritet å sørge for at jeg fanger disse ideene, da låtskriving er en livslang beskjeftigelse.*» Bandets første album het *Lightness*; dog tilbyr plateselskapet også eldre demoer av bandet kalt *Peter and the Wolf* og *Experiments in Junk*. Etter lanseringa av *Lightness* opptrådte bandet med show flere plasser inkludert øyer, kirkegårder og mer eller mindre «ordinære» steder. Bandets hittil nyeste album ble lansert i september 2007 og kalles *The Ivori Palms*.

I Norge er Peter and the Wolf kanskje mest kjent gjennom Freias TV-reklame for Kvikk Lunsj, med låten «Safe Travels».

## Referanser


## Eksterne lenker
* 
* 
*  Whiskey & Apples Records' nettside
*  Anmeldelse av ''Lightness'' hos Pitchfork
* Kvikk Lunsj-reklamen på Youtube
Alluitsup Paa

**Alluitsup Paa**, på dansk **Sydprøven**, er den største og nordligste av bygdene i Nanortalik kommune, som er den sydligste av Grønlands kommuner. Bygda har 374 innbyggere. Nanortalik er kommunens eneste by og har 1&nbsp;450 innbyggere.

Bygda ble etablert i 1830 som handelsstasjon. Bygda har i dag en fiskerifabrikk som produserer reker. Det er en bygd i vekst; i 2006 ble det bygd seks nye hus her, og i 2007 ytterligere seks nye hus. Kontoret i bygda sysselsetter to personer. Det er et nyoppført hotell her, («Sea Side Whale Hotel»), en KNI-butikk og to kiosker. Bygdas har eget sykehus, med en tilknyttet tannklinikk. 

Ikke langt fra Alluitsup Paa ligger også bosettingen *Akuliaruseq*, med tre innbyggere. Rett øst ligger fiskehavnen *Qarsorsat* som er etablert i 1910. Det er også kort vei herfra til øya Uunnartoq, med to naturlige varme kilder med +38°C vann. 

Bygda har én skole; Atuarfik Anders Nielsen. Skolen hadde 50 elever i skoleåret 2005/06, fordelt på elleve klassetrinn. 

## Eksterne lenker
* Historiske bilder fra Alluitsup Paa
* Nyere bilder fra bl.a. Alluitsup Paa
The Jelly Jam

**The Jelly Jam** er et progressivt rockeband bestående av Ty Tabor fra King's X på gitar, Rod Morgenstein fra The Dixie Dregs på trommer og John Myung fra Dream Theater på bass. Ty Tabor er også vokalist. Disse tre musikerne spilte tidligere sammen under navnet Platypus sammen med keyboard-spiller Derek Sherinian.

Debutalbumet *[[The Jelly Jam (album)|The Jelly Jam]]* ble lansert av plateselskapet InsideOut Music i 2002. Oppfølgeren, *[[The Jelly Jam 2]]*, ble lansert i 2004.

## Eksterne lenker
* 
* 
*  The Jelly Jam hos InsideOut Music America
*  John Myungs offisielle nettside
*  Rod Morgensteins offisielle nettside 
*  Ty Tabors offisielle nettside
Uunartoq

**Uunartoq** er en ubebodd øy i Nanortalik kommune, helt syd i Grønland.

Øya er en yndet turistattraksjon på grunn av sine to varme kilder, der man kan bade i 38°C, mens man ser isfjell flyte forbi. Kildene ligger på et platå, 10 meter over havoverflaten. 

Øya ligger like sydøst for bygda Alluitsup Paa (Sydprøven).

På øya finnes det også ruiner fra både gamle norrøne bosettiger og inuittbosettinger.
Kjærnes

**Kjærnes** er et tettsted og en grunnkrets i Ås kommune i Akershus. Stedet ligger på østsiden av Indre Bunnefjord, rundt 5&nbsp;km vest for Vinterbro og 3&nbsp;km nordvest for Togrenda. Kjærnes er et rekreasjonsområde med mange blå-merkede turstier mot Svartskog og Vinterbro.

På Kjærnes ligger Pollevannet, Pollen naturreservat og Kjærnesdammen. Det er flere funn fra både eldre og yngre steinalder i området. Det er også funnet gravrøyser fra bronsealder. Kjærnes brygge står som et kulturminne fra den tid dampskipene trafikkerte fjorden.

Grunnkretsen Kjærnes hadde per 1.1.2017 547 innbyggere. Det er også bade-og fiskemuligheter i de vann som nevnt. Selve stedet er blandet, med åker, fjell, fjord og bebyggelse. Det er kort vei til Løvstad naturbarnehage nede ved fjorden. Kjærnes er en del av Vinterbro og Nordby som er lett tilgjengelig med alt av fasiliteter. Postadressen er 1407 Vinterbro.

## Referanser
Slaget ved Skadeberget

**Slaget ved Skadeberget** år 1389 hendte mellom en borgerhær fra Stockholm og en bondehær fra Västmanland og Uppland i Krigen mot Albrekt av Mecklenburg. Stockholm som hadde en stor tysk befolkning, nektet å akseptere resultatet av Slaget ved Åsle og bekreftet på nytt deres lojalitet overfor kong Albrekt av Mecklenburg i åpen motstand mot seierherrene. Svenskene i selve byen som hadde sympati for den nordiske koalisjonen ble undertrykket med brutale metoder.

Utenfor Enköping ved Tillinge møtte svenske bondehæren den tyskdominerende borgerhæren som hadde angrepet og brent ned byene Västerås og Enköping under et brutalt utfall fra Stockholm. Under et kort sammenstøt som har gått til historien som *slaget vid Skadeberget* ble bondehæren beseiret og drevet på flukt av borgerhæren som bestod for det meste av tyske leietropper med bedre utstyr.

## Kilder
* *Ulf Sundberg* Medeltidens Svenska Krig 2002 ISBN 91-89660-11-0
Tapir Akademisk Forlag

**Tapir Akademisk Forlag** er et tidligere norsk forlag som var en del av SiT Tapir AS, som eies av Studentsamskipnaden i Trondheim (SiT). 

Forlaget ble startet i 1921, og ga ut fag- og lærebøker for universitets- og høyskole- samt profesjonsmarkedet. Forlaget ga særlig ut bøker innen teknologi og realfag. Det utga i 2007 omkring 80 nye titler i året, hadde 12 ansatte og en omsetning på 20 millioner kroner.

I 2002 mottok forlaget Rosing-prisen for sin innsats for godt norsk språk i læremidler innen IT-fag ved universiteter og høgskoler.

I 2012 ble det slått sammen med Unipub til Akademika forlag.

## Referanser
The Jelly Jam (album)

***The Jelly Jam*** er debutalbumet til det progressive rockebandet The Jelly Jam. Det ble lansert 18. mars 2002 av InsideOut Music.

## Sporliste
#«I Can't Help You» – 3:01
#«No Remed» – 4:05
#«Nature» – 0:58
#«Nature's Girl» – 5:12
#«Feeling» – 5:21
#«Reliving» – 4:12
#«The Jelly Jam» – 5:49
#«I Am the King» – 4:38
#«The King's Dance» – 2:11
#«Under the Tree» – 9:37

## Personell
*Ty Tabor – vokalist, gitar
*John Myung – bass
*Rod Morgenstein – trommer og perkusjon

## Referanser
Morits Skaugen

**Morits Skaugen** (født 17. desember 1955) er en norsk tidligere skipsreder. Han er av slekten Skaugen og var administrerende direktør og deleier i familierederiet I.M. Skaugen. Firmaet ble nedlagt i 2018 etter mange år med økonomiske problemer.

Morits Skaugen er sønn til skipsreder Morits Skaugen senior. Hans farfar Isak Martinius Skaugen var født på husmannsplassen Skauen i Gjerpen og startet som dekksgutt, før han ble skipper og skipsreder under første verdenskrig. Han er gift med Grace Reksten Skaugen, Hilmar Rekstens datter, og de har to barn.

## Referanser


## Eksterne lenker
* På Dagbladets liste over mektige finanspar 2004
And the Ass saw the Angel

***And the Ass saw the Angel*** er en bok skrevet av Nick Cave. Den kom ut første gang i 1989. Boka har blitt oversatt til en rekke språk, blant annet norsk, hvor den kom ut første gang i 1994, og senere i nytt opplag i «AlfaOmega-serien» på Aschehoug i 2002. Norsk tittel er ***Eselet så Herrens engel***.

*Eselet så Herrens engel* tar for seg ekstremt religiøs pietisme i et oppdiktet sørstatssamfunn i USA. I boka lar Cave hovedpersonen *Euchrid Eucrow* være fortelleren, som er en gutt i tenårene og den eneste gjenlevende av en innavlet og svært voldelig familie. Gjennom hele boka leser en hva den ustabile gutten tenker om det han selv gjør og det som hender rundt ham.

Tittelen kommer fra kapittel 22, vers 23, i 4. Mosebok i Bibelen, der Balaam ikke ser herrens engel, men eselet ser engelen.
Thecla

* en europeisk art
** *[[Thecla betulae|T. betulae]]*

***Thecla*** er en slekt av stjertvingene. De er sommerfugler i gruppen glansvinger. Slekten har bare tre arter i verden, en som er utbredt over nesten hele Palearktis og to i Asia.

## Utseende
*Thecla* er en gruppe med middelsstore stjertvinger (vingespenn 35-40 millimeter) med en kort stjert på bakvingen. Oversiden er brun uten metallglans, med et oransje tverrbånd på forvingen. Undersiden er lyst rødbrun med to hvite tverrstreker. 
## Navnet
Det latinske navnet *Thecla* er navnet på en martyr og jomfru i den gresk-ortodokse kirke.

## Levevis
Larvene lever på busker og løvtrær fra flere familier, men mest fra rosefamilien.

## Utbredelse
Slekten er utbredt i den palearktiske sone, med én art i Europa og alle tre i Asia.

## Systematisk inndeling
Tidligere ble slekten brukt som en sekkebetegnelse for en lang rekke uklassifiserte stjertvinger, særlig fra Sør-Amerika. Det var registrert over 1000 arter i denne slekten, de aller fleste føres nå til den ikke nært beslektede gruppen Eumaeini.

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Theclini
******** Slekten ***Thecla*** Fabricius, 1807
********* slåpetornstjertvinge, *[[Thecla betulae]]* (Linnaeus, 1758)
********* *[[Thecla betulina]]* Staudinger, 1887
********* *[[Thecla ohyai]]* Fujioka, 1994

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

## Eksterne lenker
* 
* Moths and Butterflies of Europe and North Africa - flott bildesamling.
* Brower, Andrew V. Z. 2007. [''Thecla'' i The Tree of Life Web Project, http://tolweb.org/ http://tolweb.org 
* www.funet.fi – ''Thecla''
Sander

**Sander** kan vise til:

* Sander (Sør-Odal), et tettsted i Sør-Odal i Innlandet
* Sander (gård), en gård i Nordmarka i Oslo
* Sander (navn), et mannsnavn
* Sander Idrettslag, et idrettslag fra Sander i Sør-Odal
* Sander stasjon, en jernbanestasjon på Kongsvingerbanen.
Sander (navn)

**Sander** er en korform av Alexander som er latinsk form av det greske mannnavnet *Ἀλέξανδρος (Alexandros),* sammensatt av *ἀλέξειν (alexein)*, «verge, hjelpe» og *ἀνήρ (aner)* (genitiv: *ἀνδρός (andros))*, «mann, menneske». Navnet kan da i sin helhet tolkes som noe sånt som «mannevergen».

## Etymologi
*Sander* er en kortform av mannsnavnet Alexander, som har opprinnelse i det greske *Ἀλέξανδρος (Alexandros).*

## Utbredelse
Sander brukes bare for gutter, den kvinnelige varianten er Sandra.

Navnet *Sander* har vært vanlig i Norge fra 1990-årene og hadde en popularitetstopp med 1,7 % i 1998. Navnet er dermed mest brukt blant generasjon Z i Norge.

Utenfor Europa er Sander(s) et sjeldent fornavn, men et populært etternavn.

|}

## Kjente personer med navnet

### Som fornavn
* Sander Røo (1816–1893), norsk kulturbærer fra Hol i Hallingdal
* Frode Sander Øien (f. 1969), norsk dramatiker og vokalist i Sanderfinger
* Sander Westerveld (f. 1974), nederlandsk fotballkeeper
* Sander Tangvik (f. 2002), fotballspiller

### Som etternavn
* Eivind Sander (f. 1973), norsk skuespiller

## Referanser


## Kilder
* http://www.meertens.knaw.nl/voornamen/VNB/index.php?act=zoeken&id=16460

## Eksterne lenker
*